laion/Wikipedia-Exotic huggingface dataset:
নিকোলাই নস্কভ

নিকোলাই ইভানোভিচ নস্কভ (রুশ: Николай Иванович Носков) একজন রুশ সংগীতশিল্পী। তিনি ১৯৮৭ থেকে ১৯৯০ সাল পর্যন্ত হার্ড রক ব্যান্ড গোর্কি পার্কের কণ্ঠশিল্পী ছিলেন। তিনি পাঁচবার গোল্ডেন গ্রামোফোন পুরস্কার জয়ী হন। তিনি ১৯৮০-এর দশকের গোঁড়ার দিকে মস্কো (Москва) ব্যান্ডের এবং গোর্কি পার্ক ব্যান্ডে যোগদানের পূর্বে গ্র্যান্ড প্রিক্স (Гран-при) ব্যান্ডের সদস্য ছিলেন। এরপরে ১৯৯০-এর দশকের শেষের দিকে তিনি নিকোলাই (Николай) ব্যান্ডে দলভুক্ত হন। পরবর্তীতে ১৯৯৮ সাল থেকে তিনি এককভাবে তার কর্মজীবন শুরু করেন। এ পর্যন্ত তার ছয়টি একক অ্যালবাম বের হয়েছে। ২০১৫ সালে তিনি গ্লাভনে স্তেনা নামক আপাতবাস্তব টেলিভিশন অনুষ্ঠানের দ্বিতীয় মৌসুমে বিচারকের ভূমিকা পালন করেন। ১৯৭৮ সালে নিকোলাই তার বান্ধবী মারিনার সাথে বিবাহবন্ধনে আবদ্ধ হন। তার মেয়ের নাম কাতিরিনা (জন্ম: ১৯৯১) ও নাতনীর নাম মিরাস্লাভা (জন্ম: নভেম্বর, ২০১৫)। ২০১৭ সালে তিনি গলায় রক্ত জমাট বাঁধার কারণে হাসপাতালে ভর্তি হন।. Николай Иванович Носков "Биография Николая Носкова"। ২৩ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।  24SMI "সংরক্ষণাগারভুক্ত অনুলিপি"। ২৭ মে ২০১৩ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।  Николай Носков разводится с женой Певца Николая Носкова госпитализировали в тяжелом состоянии Врачи рассказали о самочувствии Николая Носкова, которому предстоит операция Певец Николай Носков перенес весенний гастрольный тур Блажь ওয়েব্যাক মেশিনে আর্কাইভকৃত ২২ আগস্ট ২০১৬ তারিখে, 1000plastinok.net Николай Носков – Блажь, discogs.com Николай Носков – Стекла и бетон ওয়েব্যাক মেশিনে আর্কাইভকৃত ২২ আগস্ট ২০১৬ তারিখে, 1000plastinok.net Николай Носков – Дышу Тишиной ওয়েব্যাক মেশিনে আর্কাইভকৃত ২২ আগস্ট ২০১৬ তারিখে, 1000plastinok.net Николай Носков – Дышу Тишиной, www.discogs.com Николай Носков – По пояс в небе[স্থায়ীভাবে অকার্যকর সংযোগ] 1000plastinok.net "Работая пять лет над альбомом, Николай Носков считает, что "Оно того стоит""। Intermedia.ru। ২০১৪-০১-০২ তারিখে মূল থেকে আর্কাইভ করা। সংগ্রহের তারিখ ২০১২-০৮-১৫।  [১] Николай Носков – Лучшие песни в сопровождении симфонического оркестра ওয়েব্যাক মেশিনে আর্কাইভকৃত ১১ মার্চ ২০১৭ তারিখে, 1000plastinok.net Николай Носков – Лучшие Песни В Сопровождении Симфонического Оркестра, www.discogs.com Николай Носков – Океан Любви - Лучшие Романтические Композиции, www.discogs.com Николай Носков — Дышу тишиной (DVD), www.discogs.com "Russkoye Radio"। ২১ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।  অফিসিয়াল সাইট ওয়েব্যাক মেশিনে আর্কাইভকৃত ৬ জুলাই ২০১৭ তারিখে (রুশ) মিউজলিব স্টেশন.আরইউ ইউটিউব ফেসবুক
মেদিনীপুরের যুদ্ধ

মেদিনীপুরের যুদ্ধ ১৭৪৬ সালের ডিসেম্বরে মেদিনীপুরে মারাঠা বাহিনী এবং বাংলার নবাবের বাহিনীর মধ্যে সংঘটিত হয়। যুদ্ধটিতে মারাঠারা সম্পূর্ণরূপে পরাজিত হয়। ১৭৪৫ সালের অক্টোবরে নাগপুরের মারাঠা মহারাজা রঘুজী ভোঁসলে বাংলা আক্রমণ করেন এবং উড়িষ্যা থেকে মেদিনীপুর পর্যন্ত বিস্তৃত অঞ্চল দখল করে সেখানে লুটপাট চালাতে থাকেন। কাটোয়ার যুদ্ধে বাংলার নবাব আলীবর্দী খান মারাঠাদেরকে পরাজিত করেন, কিন্তু সেনাপতিদের বিশ্বাসঘাতকতার কারণে সৃষ্ট গোলযোগের কারণে তাকে মারাঠাদের বিরুদ্ধে অভিযান স্থগিত রাখতে হয়। অভ্যন্তরীণ বিশৃঙ্খলা দূর করার পর ১৭৪৬ সালের নভেম্বরে নবাব তার সেনাপতি মীর জাফরকে মারাঠাদের দখলকৃত অঞ্চল পুনরুদ্ধার করার জন্য প্রেরণ করেন। মীর জাফর তার সৈন্যবাহিনী নিয়ে মারাঠা-অধিকৃত মেদিনীপুরের দিকে অগ্রসর হন। ১৭৪৬ সালের ডিসেম্বরে তিনি মেদিনীপুরের নিকটে মারাঠা সৈন্যবাহিনীর মুখোমুখি হন। মারাঠা বাহিনীর নেতৃত্বে ছিলেন মীর হাবিবের সেনাপতি সাঈদ নূর। উভয়পক্ষে তীব্র যুদ্ধ হয় এবং মারাঠারা শোচনীয়ভাবে পরাজিত হয়। পরাজিত মারাঠারা পশ্চাৎপসরণ করে এবং মীর জাফর মেদিনীপুর পুনরুদ্ধার করে নেন। মীর জাফরের সাফল্যে খুশি হয়ে নবাব আলীবর্দী তাকে উড়িষ্যার প্রাদেশিক শাসনকর্তা নিযুক্ত করেন (যদিও উড়িষ্যা এসময় মারাঠাদের দখলে ছিল)। কিন্তু মীর জাফরের সাফল্য ছিল ক্ষণস্থায়ী, কারণ কিছুদিন পরেই উড়িষ্যা থেকে মীর হাবিব এবং জানুজী ভোঁসলের নেতৃত্বে মারাঠা সৈন্যরা আবার মেদিনীপুর আক্রমণ করে এবং মীর জাফর বিনা যুদ্ধে পলায়ন করেন। বর্ধমানের যুদ্ধ (১৭৪৭) ড. মুহম্মদ আব্দুর রহিম. "মারাঠা আক্রমণ". বাংলাদেশের ইতিহাস. পৃ. ২৯৩–২৯৯. http://scroll.in/article/776978/forgotten-indian-history-the-brutal-maratha-invasions-of-bengal
ঝিল শিংঘি

ঝিল শিংঘি (বৈজ্ঞানিক নাম: Heteropneustes fossilis) (ইংরেজি: Asian stinging catfish বা fossil cat) হচ্ছে Heteropneustidae পরিবারের Heteropneustes গণের একটি স্বাদুপানির মাছ। ঝিল শিংঘির দেহ লম্বা, শ্রোণীপাখনা পর্যন্ত প্রায় চোঙাকৃতির কিন্তু পিছনে চাপা। এদের মাথা অবনমিত, পৃষ্ঠভাগ এবং পার্শ্বদিকে অস্থিগঠিত পিট দ্বারা আবৃত। অক্সিপিটাল প্রসেস পৃষ্ঠপাখনার গোড়া পর্যন্ত বিস্তৃত নয়। মুখ ছোট এবং প্রান্তীয়; চোয়ালের দাঁত ভিলি আকৃতির যা সারিব্দধভাবে অবস্থান করে। জিহ্বাটি মুখের তালুতে প্রায় সম্পূর্ণভাবে আটকে থাকে। ৪ জোড়া সুগঠিত স্পর্শী বিদ্যমান। এই মাছ প্রায় ৩০ সেমি পর্যন্ত লম্বা হয়। পৃষ্ঠপাখনা খাটো, সাধারণত বক্ষপাখনা শীর্ষের উপর থেকে আরম্ভ হয়। বক্ষপাখনা শক্তিশালী কাঁটাযুক্ত যার অন্তঃস্থ কিনারা করাতের ন্যায় ধারালো এবং সামনের কিনারায় অল্প সংখ্যক ক্ষুদ্র ক্ষুদ্র দাঁত থাকে। পায়ুপাখনার গোড়া দীর্ঘ, একটি সুস্পষ্ট খাঁজ দ্বারা পুচ্ছপাখনা থেকে পৃথক। এদের পুচ্ছপাখনা গোলাকার। এই মাছের উল্লেখযোগ্য অঙ্গ সংস্থানিক বৈশিষ্ট্য হলো, এদের কশেরুকার উভয় পার্শ্বে এক জোড়া দীর্ঘ ফাঁপা বায়ুথলি থাকে। এরা প্রায় ৪২,০০০ থেকে ১৫,৭৫০টি ডিম দেয়। নিষিক্ত ডিমগুলো আঠালো, তলদেশে থাকে, গোলাকৃতির এবং সবুজ বর্ণের। ঝিল শিংঘি তলদেশবাসী এবং সর্বভুক প্রকৃতির শিকারি মাছ। তলদেশের কাছাকাছি ঝাঁক বেঁধে বাস করে। শুষ্ক মৌসুমে এরা সাধারণত অর্ধতরল ও অর্ধ শুষ্ক কাদায় বাস করে। এমনকি এরা যখন মাঠঘাট শুকিয়ে যায় তখন এরা মাটির ফাটল বা ছিদ্র দিয়ে বেরিয়ে আসে। বর্ষার শুরুতে বদ্ধ জলাশয়ে এদের প্রজনন ঘটে। ঝিল শিংঘি বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার, থাইল্যান্ড ও লাওসের স্থির পানির জলাশয়ে এরা ব্যাপকভাবে বিস্তৃত। তবে ঈষৎ লবণাক্ত পানিতে বিরল। বাণিজ্যিকভাবে এই মাছ খুবই গুরুত্বপূর্ণ। বাংলাদেশের অভ্যন্তরীণ মৎস্য সম্পদে ঝিল শিংঘির অবদান অনেক। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। প্রায় সহজেই পাওয়া যায়, তবে প্রকৃতিতে এর সংখ্যা দিন দিন কমে যাচ্ছে। বাংলাদেশের মাছের তালিকা বাংলাদেশের স্বাদুপানির মাছের তালিকা বাংলাদেশের সংরক্ষিত মাছের তালিকা সাহা, বিমল কান্ত (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ১৯৩–১৯৪। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
সেলিম এলাহী

সেলিম এলাহী (উর্দু: سلیم الہی‎‎; জন্ম: ২১ নভেম্বর, ১৯৭৬) পাঞ্জাব প্রদেশের শাহীওয়াল এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯৫ থেকে ২০০৪ সময়কালে পাকিস্তান দলের পক্ষে ১৩ টেস্ট ও ৪৮টি একদিনের আন্তর্জাতিকে অংশগ্রহণ করেছেন তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখতেন। এছাড়াও ডানহাতে অফ ব্রেক বোলিংয়ের পাশাপাশি মাঝে-মধ্যে উইকেট-রক্ষকের দায়িত্ব পালন করতেন তিনি। মনজুর এলাহী ও জহুর এলাহী তার ভাই। উভয়েই পাকিস্তান ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন। এছাড়াও বাবর মঞ্জুর সম্পর্কে তার ভাইপো। প্রথম-শ্রেণীর ক্রিকেটে অংশগ্রহণ না করা স্বত্ত্বেও এলাহীকে ১৯৯৫-৯৬ মৌসুমে নিজদেশে অনুষ্ঠিত ওডিআই সিরিজে সফরকারী শ্রীলঙ্কার বিপক্ষে খেলার জন্য মনোনীত করা হয়। তিন খেলার সিরিজের প্রথমটি সেপ্টেম্বর, ১৯৯৫ সালে গুজরানওয়ালায় অনুষ্ঠিত হয়। প্রথম খেলাতেই তিনি চমকপ্রদ অপরাজিত ১০২ রান তুলেন ১৩৩ বল মোকাবেলা করে। এরফলে পাকিস্তানের প্রথম খেলোয়াড় হিসেবে অভিষেকেই সেঞ্চুরি করার গৌরব অর্জন করেন। উনিশ বছর বয়সে তার করা এ সেঞ্চুরিটি অদ্যাবধি সর্বকনিষ্ঠ অভিষেক ঘটা খেলোয়াড়ের কীর্তি হিসেবে টিকে রয়েছে। তার অনবদ্য সেঞ্চুরিতে দল নয় উইকেটে জয়লাভ করে ও তিনি ম্যান অব দ্য ম্যাচের পুরস্কার লাভ করেন। পরের দুই খেলায় তিনি ৭৭ রান করলে সিরিজে তিনি সর্বমোট ১৭৯ রান তুলেন। এরপর একই বছরে শারজায় অনুষ্ঠিত সিঙ্গার চ্যাম্পিয়ন্স ট্রফি খেলার জন্য মনোনীত হন। নভেম্বর, ১৯৯৫ সালে অস্ট্রেলিয়ার বিপক্ষে টেস্টে অভিষিক্ত হন। দুই টেস্টে তিনি ১০.৭৫ গড়ে ৪৩ রান তুলেন। এরপর তিনি সাময়িকভাবে দল থেকে বাদ পড়েন। ২০০২ সাল পর্যন্ত তিনি ১৩ টেস্টে অংশ নিয়ে ১৮.৯৫ গড়ে ৪৩৬ রান তুলেন। ওডিআইয়ে সাফল্য পেলেও টেস্টে তিনি মাত্র একটি অর্ধ-শতক ও ছয়বার শূন্য রান পান। তন্মধ্যে একবার জোড়াশূন্য পান। ২০০০ সালে ইংল্যান্ড সফরে ৪৪.৪০ গড়ে রান সংগ্রহ করলেও বাদ-বাকী সিরিজগুলোয় ২০-এর অধিক গড়ে রান তুলতে ব্যর্থ হন। ২০০২ সালে জিম্বাবুয়ে ও দক্ষিণ আফ্রিকা সফরে চার খেলার তিনটিতেই সেঞ্চুরি করেন তিনি। দক্ষিণ আফ্রিকার বিপক্ষে নিজস্ব সর্বোচ্চ ১৩৫ রান তুলেন। আব্দুল রাজ্জাকের সাথে জুটি গড়ে ২৫৭ রান তুললে পাকিস্তান দল ৩৩৫ রান তুলে। ২০০৩ সালের ক্রিকেট বিশ্বকাপে তাকে অন্তর্ভুক্ত করা হয়। চার খেলায় অংশ নিয়ে ১০২ রান তুলেন। একবার অর্ধ-শতক পান। বিশ্বকাপের পর আরও দুইটি প্রতিযোগিতায় অংশ নেন তিনি। পরবর্তীতে টেস্ট ও ওডিআই উভয় ধরনের দল থেকেই তাকে বাদ দেয়া হয়। "Saleem Elahi"। CricketArchive। সংগ্রহের তারিখ ৩১ জুলাই ২০১৫।  "Records / One-Day Internationals / Batting records / Hundred on debut"। ESPNcricinfo। সংগ্রহের তারিখ ২৩ জুলাই ২০১৫।  "First One-Day International: Pakistan v Sri Lanka"। Wisden Cricketers' Almanack। reprinted by ESPNcricinfo। সংগ্রহের তারিখ ৩১ জুলাই ২০১৫।  "Statistics / Statsguru / Saleem Elahi / One-Day Internationals"। ESPNcricinfo। সংগ্রহের তারিখ ৩১ জুলাই ২০১৫।  Zaltzman, Andy (৭ নভেম্বর ২০১২)। "Saleem Elahi and the rich man's Saleem Elahi"। ESPNcricinfo। সংগ্রহের তারিখ ৩১ জুলাই ২০১৫।  "Statistics / Statsguru / Saleem Elahi / Test matches"। ESPNcricinfo। সংগ্রহের তারিখ ৩১ জুলাই ২০১৫।  ইউনুস খান আব্দুল রাজ্জাক ২০০৩ ক্রিকেট বিশ্বকাপ দলসমূহ ইএসপিএনক্রিকইনফোতে সেলিম এলাহী (ইংরেজি) ক্রিকেটআর্কাইভে সেলিম এলাহী (সদস্যতা প্রয়োজনীয়) (ইংরেজি)
এটিআর (বিমান প্রস্তুতকারক সংস্থা)

এটিআর (Aerei da Trasporto Regionale বা Avions ডি পরিবহন আঞ্চলিক; ইংরেজিতে আঞ্চলিক এয়ার ট্রান্সপোর্ট) একটি ফরাসি-ইতালীয় বিমান প্রস্তুতকারক সংস্থা। ফ্রান্সের টোওলৌসে ব্লাগনাওর আন্তর্জাতিক বিমানবন্দর -এ এই সংস্থার সদর দফতর । 1981 সালে ফ্রান্সে এরোসপাটিয়েল (বর্তমানে এয়ারবাস গ্রুপ) ও ইতালি এর এরিটেলিয়া (বর্তমানে লিওনার্দো) থেকে বিমান নির্মান হয়। এর প্রাথমিক ভাবে এই সংস্থা এটিআর 42 এবং এটিআর ৭২ বিমান নির্মান করছে। এলেনিয়া এয়রোনোটিকা এর পোমিগ্লানো ডিএরকো, পিয়াল, ইতালি কাছাকাছি উৎপাদন সুবিধা, জন্য বিমান বিমানদেহ এবং লেজ বিভাগে উৎপাদন করা হয় এখানে। বিমানের ডানার নির্মান করে এয়ারবাস ফ্রান্স। পশ্চিম ফ্রান্সে বরডিউক্স সালে যন্ত্রাংশ গুলিকে একত্রিত করা হয়। শেষে , ফ্লাইট-পরীক্ষার, প্রত্যয়ন এবং পন্য বিতরন টোউলৌসে, ফ্রান্সের এটিআর-এর দায়িত্ব। এটিআর ৪২ এটিআর ৭২ (ফরাসি) https://www.whoswho.fr/bio/christian-scherer_69896 "Contact[স্থায়ীভাবে অকার্যকর সংযোগ]." ATR. Retrieved on 15 May 2010. "ATR Milestones"। ১ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৮।  "ATR home page"। Atraircraft.com। ২০১২-০৯-২৩। সংগ্রহের তারিখ ২০১২-১০-১০।
ভাগলপুরের যুদ্ধ

ভাগলপুরের যুদ্ধ ১৭৪৮ সালের মার্চে বিহারের ভাগলপুরে বাংলার নবাব আলীবর্দী খানের সৈন্যবাহিনী এবং মীর হাবিবের নেতৃত্বাধীন মারাঠা বাহিনীর মধ্যে সংঘটিত হয়। যুদ্ধে মারাঠারা পরাজিত হয়। বাংলার নবাব আলীবর্দী খান যখন মারাঠাদের বিরুদ্ধে যুদ্ধে ব্যস্ত ছিলেন, তখন বিহারে আফগান সৈন্যরা বিদ্রোহ করে। বিহারের প্রাদেশিক শাসনকর্তা জৈনুদ্দিন আহমদ (নবাবের ভ্রাতুষ্পুত্র ও জামাতা) মারাঠা আক্রমণ থেকে বিহারকে রক্ষা করার উদ্দেশ্যে তাঁর সৈন্যসংখ্যা বৃদ্ধি করছিলেন। এজন্য তিনি আলীবর্দী কর্তৃক পদচ্যুত আফগান সৈন্যাধ্যক্ষ সমশের খান এবং সরদার খানকে নিজ সৈন্যদলে গ্রহণ করেছিলেন। কিন্তু ১৭৪৮ সালের ২৯ ফেব্রুয়ারি তাঁরা দু'জন বিশ্বাসঘাতকতাপূর্বক জৈনুদ্দিন ও তাঁর পিতা হাজি আহমদকে হত্যা করেন এবং জৈনুদ্দিনের স্ত্রী আমেনা বেগম (নবাবের কন্যা) ও সন্তানদের বন্দি করেন। আফগান বিদ্রোহের সংবাদ পেয়ে নবাব আলীবর্দী মারাঠাদের বিরুদ্ধে অভিযান বন্ধ রেখে বিহার অভিমুখে যাত্রা করেন। মীর হাবিব এ সুযোগ গ্রহণ করেন এবং তাঁর অধীনস্থ মারাঠা সৈন্যদের নিয়ে আফগান বিদ্রোহীদের সঙ্গে যোগ দেয়ার জন্য অগ্রসর হন। ১৭৪৮ সালের মার্চে ভাগলপুরের নিকটে তিনি নবাবের সৈন্যবাহিনীর মুখোমুখি হন। উভয়পক্ষ একে অপরকে আক্রমণ করলে যুদ্ধ শুরু হয়ে যায় এবং নবাবের সৈন্যবাহিনীর নিকট মারাঠারা পরাজয় বরণ করে। যুদ্ধের পরাজিত হওয়া সত্ত্বেও মীর হাবিব তাঁর অবশিষ্ট সৈন্যদের নিয়ে বিদ্রোহী আফগানদের সঙ্গে যোগ দিতে সমর্থ হন। কিন্তু কালাদিয়ারার যুদ্ধে নবাবের নিকট মারাঠা ও বিদ্রোহী আফগানদের সম্মিলিত বাহিনী বিধ্বস্ত হয়। বিহারে আফগান বিদ্রোহ কালাদিয়ারার যুদ্ধ ড. মুহম্মদ আব্দুর রহিম. "মারাঠা আক্রমণ"| বাংলাদেশের ইতিহাস| পৃ. ২৯৩–২৯৯ http://scroll.in/article/776978/forgotten-indian-history-the-brutal-maratha-invasions-of-bengal
এটিআর ৪২

এটিআর ৪২ হল একটি যমজ টার্বোপ্রোপ ইঞ্জিন বিশিষ্ট একটি আঞ্চলিক এয়ারলাইনার। এই বিমানটি আঞ্চলিক বিমান পরিসেবা প্রদানের লক্ষ্যে ফরাসি-ইতালীয় সংস্থা বিমান প্রস্তুতকারক এটিআর দ্বারা উৎপাদিত হয়। ১৯৮৪ এটি প্রথাগতভাবে একটি আঞ্চলিক বিমান হিসাবে নিযুক্ত হয়েছে। সেবা প্রবেশ যদিও অন্যান্য ভূমিকা যেমন কর্পোরেট পরিবহন, পণ্যসম্ভার বিমান এবং মেরিটাইম পেট্রোল এয়ারক্রাফট যেমন টাইপ দ্বারা সম্পন্ন করা হয়েছে। এটিআর ৪২ ধারাবাহিক মডেল আনা হয়েছে; একটি একক বিমান একটি একক বর্গ কনফিগারেশনে ৪০ থেকে ৫২ জন যাত্রী পর্যন্ত পরিবহনের আসন রয়েছে। এটিআর ৪২ বিমান যাত্রী পরিবহন ও সেনাবাহী দুই কাজেই ব্যবহৃত হয়। ২৩৫ টি এটিআর ৪২ বিমান বিভিন্ন বিমান সংস্থা পরিচালনা করছে এবং ১২ টি বিমানের আবেদন করেছে। ১০৬ টি আমেরিকা, ৬৬ টি ইউরোপ, ৪৩ টি এশিয়া প্রশান্ত মহাসাগরীয় এলাকা ও মধ্যপাচ্য ও ২০ আফ্রিকায় রয়েছে। ২০১৬ পর্যন্ত হিসাব অনুযায়ী ৩ টি এটিআর ৪২ সেনাবাহীনিতে যুক্ত রয়েছে।. কলোম্বিয়ান নৌবাহিনী : ১ নাইজেরিয়ান বায়ু সেনা :২ ইতালীয় পোর্ট ক্যাপ্টেন্সিদের কর্পস – কোস্ট গার্ড : ৩ ইতালীয় গার্ডিয়া ডি ফিনাঞ্জা : ৫ কলম্বিয়ান বায়ু সেনা কলোম্বিয়ান জাতীয় পুলিশ গ্যাবোন্স বায়ু সেনা লিবিয়ান এয়ার ফোর্স (১৯৫১-২০১১) : ১ এমপি পোলিশ বায়ু সেনা চুক্তি অনুয়ায়ী ২০০২ সালের ছয় মাস এটিআর ৪২ বিমান।. "ATR 42, ATR 72 Production list"। ১৯ জানুয়ারি ২০১৭।  "Aircraft Profile: ATR 42-500"। Airfinance Journal। ১৫ নভেম্বর ২০১২।  "World Airliner Census"। Flight Global। আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Craig Hoyle (২০১৬)। "World Air Forces Directory 2017"। FlightGlobal।  "Airscene: Military Affairs: Poland"। Air International। খণ্ড 62 নং 6। জুন ২০০২। পৃষ্ঠা 323। আইএসএসএন 0306-5634। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "family booklet" (পিডিএফ)। ATR। সেপ্টেম্বর ২০১৪। ১৬ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ এপ্রিল ২০১৭।
লাল খইলশা

লাল খইলশা (বৈজ্ঞানিক নাম: Trichogaster lalius) (ইংরেজি: Dwarf gourami) হচ্ছে Osphronemidae পরিবারের Trichogaster গণের একটি স্বাদুপানির মাছ। লাল খইলশার দেহ আয়তাকার এবং দৃঢ়ভাবে চাপা। মুখ ছোট অধিক প্রক্ষেপণযোগ্য, ঊর্ধ্বাভিমুখী। এদের ঠোঁট স্বাভাবিক। ঘাড়ের উপরের অংশ সামান্য অবতল। প্রাক-অক্ষিকোটরের নিচের কিনারা এবং প্রাক-কানকোর নিচের অংশ ধারালো। ছেলে মাছের পৃষ্ঠপাখনা সুচালো কিন্তু মেয়েমাছের পৃষ্ঠপাখনা গোলাকার। পুচ্ছপাখনা গোলাকার থেকে পিরামিডাকার। আঁইশ বৃহৎ লম্বালম্বি সারিতে ২৭ থেকে ২৮টি থাকে, উলম্বপাখনাগুলো আঁইশযুক্ত। এদের কশেরুকা ২৭টি। লাল খইলশা প্রজাতির মাছ জলাশয়ের উপরিস্তরে বাস করে এবং সরাসরি বায়ু থেকে শ্বাস নেয়। ডিম ছাড়ার সময় ছেলে মাছ মেয়েমাছের সংগে মিলে জলজ উদ্ভিদের মধ্যে বুদবুদ সহযোগে বাসা তৈরি করে। ছেলে মাছ বাসা এবং তার চারপাশে রক্ষার দায়িত্ব নেয়। ডিমগুলো ১২ থেকে ২৪ ঘণ্টার মধ্যে ফুটতে শুরু করে এবং ৩ দিনের মধ্যে পোনা সাঁতরাতে শুরু করে। একটি মেয়ে মাছ ৬০০টি পর্যন্ত ডিম পাড়ে। প্রাকৃতিক পরিবেশে এরা ছোটখাট পোকামাকড় এবং শৈবাল খায়। এর আদি নিবাস দক্ষিণ এশিয়া (বাংলাদেশ, পাকিস্তান এবং ভারত) হলেও এখন দুনিয়ার নানা জায়গায় এটি বিস্তার লাভ করেছে। এই মাছ অল্প স্রোত বিশিষ্ট পানিতে, যেমন- বিল, পুকুর, খাল, ডোবা এবং বদ্ধ জলাশয়ে পওয়া যায়। বাংলাদেশে এটি সম্পূর্ণরূপে স্বাদু পানির মাছ। বিল এবং হাওড় অঞ্চলে বেড় জাল বা ফাঁদে অন্যান্য খলিসা মাছের সাথে এটি সহজেই ধরা পড়ে। বাণিজ্যিকভাবে এই মাছ বাংলাদেশে কম গুরুত্বপূর্ণ। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়। বাংলাদেশের মাছের তালিকা বাংলাদেশের স্বাদুপানির মাছের তালিকা বাংলাদেশের সংরক্ষিত মাছের তালিকা আগুনে লাল নিয়ন লাল নিয়ন নীল নীল Vishwanath, W. 2010. Trichogaster lalius. In: IUCN 2013. IUCN Red List of Threatened Species. Version 2013.2. <www.iucnredlist.org ওয়েব্যাক মেশিনে আর্কাইভকৃত ২৭ জুন ২০১৪ তারিখে>. Downloaded on 29 March 2014. ওহাব, মোঃ আব্দুল (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৮১–২৮২। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।  Froese, Rainer and Pauly, Daniel, eds. (2014). Species of Trichogaster in FishBase. February 2014 version. Dwarf Gourami care information Dwarf Gourami Fact Sheet Dwarf gourami: Colisa lalius Giant gourami: Colisa fasciatus Honey gourami, Trichogaster chuna (Hamilton, 1822)
মুহিব-আলীপুরের যুদ্ধ

মুহিব-আলীপুরের যুদ্ধ ১৭৪৫ সালের ১৪ নভেম্বর বর্তমান ভারতের বিহার রাজ্যের মুহিব-আলীপুর নামক স্থানে বাংলার নবাব আলীবর্দী খানের সৈন্যবাহিনী এবং প্রথম রঘুজী ভোঁসলে ও মীর হাবিবের নেতৃত্বাধীন মারাঠা বাহিনীর মধ্যে সংঘটিত হয়। যুদ্ধে মারাঠারা শোচনীয়ভাবে পরাজিত হয়। ১৭৪৫ সালে নাগপুরের মহারাজা প্রথম রঘুজী ভোঁসলে বাংলায় আফগান বিদ্রোহের সুযোগ নিয়ে বাংলা আক্রমণ করেন। বাংলার নবাব আলীবর্দী খান এসময় আফগান বিদ্রোহ দমনে ব্যস্ত থাকায় তিনি মারাঠাদের প্রতিরোধ করতে পারেন নি। এ সুযোগে রঘুজীর মারাঠা সৈন্যরা একের পর এক উড়িষ্যা, মেদিনীপুর, বর্ধমান এবং বীরভূম দখল করে নেয়, এবং বিহার দখল করার জন্য অগ্রসর হয়। মারাঠাদের বিহারের দিকে অগ্রসর হওয়ার সংবাদ পেয়ে নবাব আলীবর্দীও তাদের অনুসরণ করে বিহারে আসেন। বিহারের মুহিব-আলীপুর নামক স্থানে আলীবর্দীর বাহিনী মারাঠাদের ধরে ফেলতে সক্ষম হয়। নবাব মারাঠা বাহিনীকে আক্রমণ করেন এবং মারাঠারা শোচনীয়ভাবে পরাজিত হয়। মুহিব-আলীপুরে পরাজয়ের পর মারাঠারা বিহার থেকে পশ্চাৎপসরণ করতে বাধ্য হয়। ফলে তাদের বিহার দখলের পরিকল্পনা ব্যর্থ হয়ে যায়। এরপর মীর হাবিবের পরামর্শে রঘুজী মুর্শিদাবাদ আক্রমণের সিদ্ধান্ত নেন। ভাগলপুরের যুদ্ধ কালাদিয়ারার যুদ্ধ ড. মুহম্মদ আব্দুর রহিম, (বাংলাদেশের ইতিহাস), আলীবর্দী ও মারাঠা আক্রমণ, পৃ. ২৯৩–২৯৯ মোহাম্মদ শাহ (২০১২)। "মারাঠা হামলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
কাটোয়ার যুদ্ধ (১৭৪৫)

কাটোয়ার দ্বিতীয় যুদ্ধ ১৭৪৫ সালের ডিসেম্বরে বর্তমান ভারতের পশ্চিমবঙ্গ রাজ্যের কাটোয়ায় বাংলার নবাব আলীবর্দী খানের সৈন্যবাহিনী এবং প্রথম রঘুজী ভোঁসলে ও মীর হাবিবের নেতৃত্বাধীন মারাঠা বাহিনীর মধ্যে সংঘটিত হয়। যুদ্ধে মারাঠারা শোচনীয়ভাবে পরাজিত হয়। এই যুদ্ধে পরাজয়ের পর রঘুজী নাগপুরে ফিরে যান, আর মীর হাবিব মেদিনীপুরের দিকে পলায়ন করেন। ১৭৪৫ সালে নাগপুরের মারাঠা মহারাজা প্রথম রঘুজী ভোঁসলে বাংলায় অভ্যন্তরীণ গোলযোগের সুযোগ নিয়ে বাংলা আক্রমণ করেন এবং উড়িষ্যা থেকে বীরভূম পর্যন্ত অঞ্চল দখল করে নেন। কিন্তু তাঁর বিহার আক্রমণ ব্যর্থ হয়, এবং মুর্শিদাবাদ লুণ্ঠনের প্রচেষ্টাও ব্যর্থতায় পর্যবসিত হয়। মুর্শিদাবাদ আক্রমণের প্রচেষ্টা ব্যর্থ হওয়ার পর রঘুজী উড়িষ্যার দিকে পশ্চাৎপসরণ করার সিদ্ধান্ত নেন। বাংলার নবাব আলীবর্দী খান সসৈন্যে তাদেরকে অনুসরণ করেন এবং ১৭৪৫ সালের ডিসেম্বরে কাটোয়ার নিকটে মারাঠাদের আক্রমণ করেন। মারাঠারা এ যুদ্ধে সম্পূর্ণরূপে পরাজিত হয় এবং বাংলা থেকে তাদের লূণ্ঠিত দ্রব্যসামগ্রী পেছনে ফেলে পলায়ন করে। নবাব তাদের দ্রব্যসামগ্রী হস্তগত করেন। কাটোয়ার যুদ্ধে পরাজয়ের পর রঘুজী নাগপুরে প্রত্যাবর্তন করেন এবং মীর হাবিব মারাঠা-অধিকৃত মেদিনীপুরের দিকে পালিয়ে যান। অন্যদিকে, যুদ্ধক্লান্ত সৈন্যদের বিশ্রাম দেয়ার জন্য আলীবর্দীও মারাঠাদের অনুসরণ না করে মুর্শিদাবাদে ফিরে আসেন। কাটোয়ার যুদ্ধ (১৭৪২) কাটোয়ার যুদ্ধ (১৭৬৩) ড. মুহম্মদ আব্দুর রহিম, (বাংলাদেশের ইতিহাস), আলীবর্দী ও মারাঠা আক্রমণ", পৃ. ২৯৩–২৯৯ "Forgotten Indian history: The brutal Maratha invasions of Bengal"।  Jacques, Tony. Dictionary of Battles and Sieges. Greenwood Press. p. 516. আইএসবিএন ৯৭৮-০-৩১৩-৩৩৫৩৬-৫.
রঘুরাজপুর

রঘুরাজপুর ওড়িশার পুরী জেলার একটি ঐতিহ্যবাহী কারুশিল্পীদের গ্রাম, যা পটচিত্র (শিল্পের একটি ধরন যা খ্রিস্টপূর্ব ৫ সাল থেকে এই অঞ্চলে প্রচলিত) শিল্পী ও গোটিপুয়া নাচের ( ওডিসির জন্য বিখ্যাত নামে পরিচিত ভারতীয় ক্লাসিকাল নাচের আদি রূপ)। এছাড়া জায়গাটি বিখ্যাত ওডিসি প্রচারক এবং গুরু কেলুচরণ মহাপাত্রের জন্মভূমি। গ্রামটি Tussar paintings, পাম পাতায় কারুকার্য, কাঠে খোঁদাই, কাঠ গোবর এবং কাগজ মণ্ড দিয়ে তৈরি পুতুল এবং মুখোশের জন্য বিখ্যাত। নারিকেল, পাম, আম এবং কাঁঠালের বনে ঘেরা গ্রামটিতে ১২০ টির মত ঘর এবং ২ টি রাস্তা আছে। ঘরগুলোর দেয়াল দেয়ালচিত্র দিয়ে সাজানো, এখানে পটচিত্র শিল্পীরা পটচিত্র তৈরির পাশাপাশি ঐতিহ্যবাহী মুখোশ, পাথরের দেব-দেবী, কাগজের মণ্ড, ভাস্কর্য, কাঠের পুতুল তৈরি করেন।। Bindloss, p. 648 "A visitors' delight"। Frontline (magazine)। Volume 19 - Issue 24, November 23 - December 6, 2002। ৬ জুন ২০১১ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।  এখানে তারিখের মান পরীক্ষা করুন: |তারিখ= (সাহায্য) #Bu, Bundgaard. p. 65 Rajhurajpur mapsofindia.
কালাদিয়ারার যুদ্ধ

কালাদিয়ারার যুদ্ধ ১৭৪৮ সালের ১৬ এপ্রিল বিহারের কালদিয়ারা নামক স্থানে বাংলার নবাব আলীবর্দী খানের সৈন্যবাহিনী এবং সম্মিলিত আফগান বিদ্রোহী মারাঠা বাহিনীর মধ্যে সংঘটিত হয়। যুদ্ধে মারাঠারা ও বিদ্রোহী আফগানরা শোচনীয়ভাবে পরাজিত হয়। এই যুদ্ধে পরাজয়ের মধ্য দিয়ে বিহারে আফগান বিদ্রোহের অবসান ঘটে। বাংলার নবাব আলীবর্দী খান যখন মারাঠাদের বিরুদ্ধে যুদ্ধে ব্যস্ত ছিলেন, তখন বিহারে আফগান সৈন্যরা বিদ্রোহ করে। বিহারের প্রাদেশিক শাসনকর্তা জৈনুদ্দিন আহমদ (নবাবের ভ্রাতুষ্পুত্র ও জামাতা) মারাঠা আক্রমণ থেকে বিহারকে রক্ষা করার উদ্দেশ্যে তাঁর সৈন্যসংখ্যা বৃদ্ধি করছিলেন। এজন্য তিনি আলীবর্দী কর্তৃক পদচ্যুত আফগান সৈন্যাধ্যক্ষ সমশের খান এবং সরদার খানকে নিজ সৈন্যদলে গ্রহণ করেছিলেন। কিন্তু ১৭৪৮ সালের ২৯ ফেব্রুয়ারি তাঁরা দু'জন বিশ্বাসঘাতকতাপূর্বক জৈনুদ্দিন ও তাঁর পিতা হাজি আহমদকে হত্যা করেন এবং জৈনুদ্দিনের স্ত্রী ও সন্তানদের বন্দি করেন। এই সংবাদ পেয়ে আলীবর্দী বিহার অভিমুখে যাত্রা করেন। মারাঠা সৈন্যরাও বিদ্রোহী আফগানদের সঙ্গে যোগ দেয়ার জন্য বিহারের দিকে রওনা হয়েছিল। ভাগলপুরের যুদ্ধে নবাব তাদেরকে পরাজিত করেন। ভাগলপুরের যুদ্ধের পর নবাব আলীবর্দী বিহারের রাজধানী পাটনার দিকে অগ্রসর হন। ১৭৪৮ সালের ১৬ এপ্রিল পাটনা থেকে ২৬ মাইল দূরে কালাদিয়ারা নামক স্থানে নবাব মারাঠা ও বিদ্রোহী আফগানদের সম্মিলিত বাহিনীর মুখোমুখি হন। মারাঠাদের নেতৃত্ব দিচ্ছিলেন মীর হাবিব, আর আফগানদের নেতৃত্বে ছিলেন নবাবের ভূতপূর্ব সেনাপতি শমসের খান ও সরদার খান। উভয়পক্ষে প্রচণ্ড যুদ্ধ হয়। যুদ্ধে নবাবের বাহিনীর নিকট সম্মিলিত মারাঠা ও আফগান বাহিনী সম্পূর্ণরূপে বিধ্বস্ত হয়। আফগান বিদ্রোহীদের নেতা সমশের খান ও সরদার খান যুদ্ধে নিহত হন। কালাদিয়ারের যুদ্ধে নবাবের জয়লাভের মধ্য দিয়ে বিহারে আফগান বিদ্রোহের অবসান ঘটে। বিদ্রোহী আফগানরা ছত্রভঙ্গ হয়ে যায়, আর মীর হাবিবের নেতৃত্বে মারাঠা বাহিনী দ্রুত বিহার থেকে পশ্চাৎপসরণ করে। এই যুদ্ধের ফলে বাংলার নবাবের বিরুদ্ধে মারাঠা ও বিদ্রোহী আফগানদের মধ্যে মিত্রজোট গঠনের প্রচেষ্টা ব্যর্থতায় পর্যবসিত হয়। যুদ্ধের পর নবাব পাটনা পুনরুদ্ধার করেন এবং তাঁর কন্যা আমিনা বেগম ও তাঁর সন্তানদের মুক্ত করেন। নবাব তাঁর বেগম শরফুন্নেসার পরামর্শে জৈনুদ্দিন ও আমেনা বেগমের পুত্র সিরাজউদ্দৌলাকে বিহারের নতুন প্রাদেশিক শাসনকর্তা নিযুক্ত করেন। রাজা জানকীরাম সিরাজের নায়েব নিযুক্ত হন। এর মধ্য দিয়ে বিহারে নবাবের কর্তৃত্ব পুন:প্রতিষ্ঠিত হয়। বিহারে আফগান বিদ্রোহ ভাগলপুরের যুদ্ধ ড. মুহম্মদ আব্দুর রহিম. "মারাঠা আক্রমণ". বাংলাদেশের ইতিহাস. পৃ. ২৯৩–২৯৯. http://scroll.in/article/776978/forgotten-indian-history-the-brutal-maratha-invasions-of-bengal
আনোয়ারা থানা

আনোয়ারা থানা বাংলাদেশের চট্টগ্রাম জেলার অন্তর্গত আনোয়ারা উপজেলার একটি থানা। আনোয়ারা উপজেলার ১০টি ইউনিয়ন ও ১টি ইউনিয়নের আংশিক এলাকার প্রশাসনিক কার্যক্রম আনোয়ারা থানার আওতাধীন। ইউনিয়নসমূহ: ১নং বৈরাগ (আংশিক) ২নং বারশত ৩নং রায়পুর ৪নং বটতলী ৫নং বরুমছড়া ৬নং বারখাইন ৭নং আনোয়ারা ৮নং চাতরী ৯নং পরৈকোড়া ১০নং হাইলধর ১১নং জুঁইদণ্ডী আনোয়ারা উপজেলা চট্টগ্রাম জেলা